5.Θετικές+διαστάσεις+του+facebook


 * __//Θετικές Διαστάσεις του facebook//__**

Είναι γεγονός ότι από τότε που έκαναν την εμφάνιση τους οι ιστοσελίδες κοινωνικής δικτύωσης ο κόσμος έχει αλλάξει σε μεγάλο βαθμό. Το facebook το οποίο αποτελεί μία τέτοια ιστοσελίδα θεωρείται ένα από τα πιο δημοφιλή sites καθώς από την ανακάλυψη του μέχρι και σήμερα έχει εκατομμύρια μέλη σε όλο τον κόσμο και συνεχίζει με ραγδαία ανωδική πορεία. Το facebook είναι ένα μέσο κοινωνικοποίησης γι' αυτό και αξίζει να μελετηθεί γιατί έχει ενσωματωθεί πλέον στη ζωή των ανθρώπων. Όπως όλα έτσι και αυτό έχει θετικά και αρνητικά στοιχεία.

Αρχικά, είναι γεγονός ότι η επικοινωνία αποτελεί ένα από τα θετικά χαρακτηριστiκά του facebook γιατί μέσα από αυτό οι άνθρωποι μπορούν να έρθουν σε επαφή με άλλους μέσω της συνομιλίας. Έτσι, μπορούν να βρούν παιδικούς τους φίλους με τους οποίους έχουν χάσει κάθε επικοινωνία εξαιτίας της απόστασης και να μαθαίνουν εύκολα νέα τους, ανεβάζοντας φωτογραφίες τους και κάνοντας διάφορες άλλες δημοσιεύσεις, με αποτέλεσμα να αισθάνονται λιγότερο απομακρυσμένοι από τους αγαπημένους τους ανθρώπους.

Επιπλέον, μέσα από αυτό νέα άτομα ή και μεγαλύτερης ηλικίας τα οποία είναι περισσότερο ντροπαλά και απομονωμένα που αντιμετωπίζουν δυσκολία να αναπτύξουν σχέσεις στον αληθινό κόσμο λόγω έλλειψης εμπιστοσύνης στον εαυτό τους το facebook είναι μια ευκαιρία να έρθουν σε επαφή μεταξύ τους, να ανταλλάξουν απόψεις, απρόσωπα βέβαια στην αρχή λέγοντας μόνο όσα θα ηθελαν αποκρύπτοντας τα αρνητικά στοιχεία του χαρακτήρα τους. Αλλά σιγά-σιγά όταν νοιώσουν έτοιμοι υπάρχει περίπτωση να αναπτύξουν ουσιαστικές σχέσεις. [] Θα ηταν σημαντική παράλειψη να μην αναφερθούμε και στα γκρουπ που δημιουργούν οι χρήστες του facebook, έχοντας έτσι την ευκαιρία να ανταλλάσσουν απόψεις για επίκαιρα θέματα που τους απασχολούν, όπως πολιτικά ή κοινωνικά θέματα. Με αυτόν τον τρόπο ασκούν και δέχονται κριτική για τις απόψεις τους με αποτέλεσμα να κάνουν έναν ουσιαστικό και επικοδομητικό διάλογο.

Προεκτείνοντας τη σκέψη μας θα λέγαμε ότι μέσω αυτής της μορφής κοινωνικής δικτύωσης μπορούμε να έρθουμε σε επαφή με ανθρώπους από διαφορα μέρη του κόσμου. Έτσι έχουμε τη δυνατότητα να μάθουμε αρκετά πράγματα γι' αυτούς καθώς και για τον πολιτισμό τους. Γία παράδειγμα τον τρόπο ζωής τους, την κουλτούρα τους, τις παραδόσεις τους και τις καθημερινές τους ασχολίες.

Επιπλέον το facebook βοηθάει στην διασκέδαση και στη ενημέρωση .Όσον αφορά τη διασκέδαση οι άνθρωποι που το χρησιμοποιούν μπορούν να ανεβάσουν μουσική, φωτογραφίες και βιντεο στα οποία δίνεται η δυνατότητα σχολιασμού απο τους φίλους τους στο facebook. Ακόμα, υπάρχουν παιχνίδια για να περάσουν ευχάριστα τον ελεύθερο χρόνο τους και να διασκεδάσουν. Έπίσης, πρέπει να αναφέρουμε ότι μέσα από το facebook τα άτομα ενημερώνονται συνεχώς για την τρέχουσα επικαιρότητα και τα παγκόσμια δρώμενα. Επιπρόσθετα το facebook έχει βοηθήσει και σε συλλήψεις παραβατών, δηλαδή άνθρωποι με παραβατική συμπεριφορά οι οποίοι έχουν γίνει μέλη του facebook και καμαρώνουν για διάφορες παράνομες πράξεις τους. Το ότι βάζουν αληθινές φωτογραφίες τους στο προφίλ του facebook βοηθάει αρκετά στο να αναγνωριστούν από άλλους ανθρώπους, με αποτέλεσμα τη σύλληψή τους. []

LINKS:
 * []
 * []